
כיבוש דיר-יאסין
למחרת החלטת עצרת האו"ם מן ה29- בנובמבר 1947, נהרגו שבעה יהודים, מהם ארבעה באוטובוס שהותקף על ידי ערבים בשעה שעשה את דרכו לירושלים. מעשי האיבה הלכו וגברו, ובחודש דצמבר 1947 נהרגו ברחבי הארץ כ184- יהודים. בינואר 1948 חלה החמרה במלחמה ובירושלים היה המצב קשה במיוחד. ב1- בפברואר התפוצצה מכונית תופת ברחוב הסולל (היום רחוב החבצלת) ליד בניין עיתון ה"פלסטיין פוסט" שיצא לאור בשפה האנגלית. שלושה שבועות לאחר מכן פקד את ירושלים אסון נוסף, שנודע בשם "אסון בן-יהודה". שלוש משאיות ממולכדות הוצבו ברחוב בן-יהודה, ומן ההתפוצצות קרסו ארבעה בתים גדולים ונהרגו כ50- יהודים ולמעלה מ100- נפצעו. ב11- במרס התפוצצה מכונית תופת בחצר המוסדות הלאומיים שגרמה למותם של 12 ולפציעתם של 44 יהודים וזאת בנוסף להרס הרב שנגרם לבניינים עצמם.
בחודש מרס 1948 הגיעו מעשי האיבה לשיאם, ונדמה היה שהיישוב היהודי לא יוכל לעמוד במהלומות שהנחיתו עליו הערבים, אשר שלטו בכל דרכי התחבורה הבין-עירוניות. הדרך לירושלים נחסמה והעיר הושמה במצור. גם היישובים בגליל ובנגב היו מנותקים. ההתקפות על השיירות שעשו דרכן לירושלים היו רצחניות, ומספר הקורבנות היהודיים עלה מיום ליום.
בארבעת החודשים שחלפו מאז החלטת האו"ם מה29- בנובמבר נהרגו ברחבי הארץ כ850- יהודים, חלקם הגדול בירושלים ובדרך אליה.
ב6- באפריל 1948 החל מבצע "נחשון" במטרה לפתוח את הדרך לירושלים בכוח הנשק. הכפר דיר-יאסין נכלל ברשימת הכפרים הערביים אותם יש לכבוש במסגרת המבצע. ואמנם, בשעה שנערכו קרבות הדמים על הקסטל, זרמה אל שדה הקרב תגבורת ערבית שעברה דרך דיר-יאסין ועזרה לגירוש הכוח היהודי שכבש את הקסטל.
כשנודע למטה ה"הגנה" על תוכנית האצ"ל ולח"י לכבוש את דיר-יאסין, ביקש דוד שאלתיאל XE "שאלתיאל:דוד"  (מפקד ההגנה בירושלים) משני הארגונים לתאם את מועד כיבוש הכפר עם ההתקפה החוזרת המתוכננת לכיבוש הקסטל. שאלתיאל XE "שאלתיאל:דוד"  אף שיגר מכתב זהה למרדכי רענן XE "רענן:מרדכי"  (מפקד האצ"ל בירושלים) וליהושע זטלר XE "זטלר:יהושע"  (מפקד לח"י בירושלים),  שבו אישר את הפעולה: 
אל: שפירא [כינויו של זטלר XE "זטלר:יהושע" ]

מאת: ממ"ז [מפקד המחוז]
נודע לי שאתם מתכוננים לבצע פעולה על דיר-יאסין.

ברצוני להעיר את תשומת לבכם לעובדה, שתפיסת דיר-יאסין והחזקתו הנם שלב אחד בתוכנית כללית שלנו. אין לי כל התנגדות שאתם תבצעו את הפעולה בתנאי שיש בכוחכם להחזיק בו. אם אין לאל ידכם לעשות זאת, הריני מזהיר אתכם מפני פיצוץ הכפר, אשר יביא בעקבותיו לעזיבתו על-ידי התושבים ותפיסת החורבות והבתים העזובים על ידי כוחות זרים. מצב כזה יכביד במקום להקל על המערכה הכללית וכיבוש שני של המקום יהיה כרוך בקורבנות גדולים של אנשינו. נימוק נוסף שברצוני להביא בפניכם הוא, שאם יימשכו למקום כוחות זרים, יהיה בזה משום הפרעה לתוכנית להקים אוירודרום במקום.

ב2.4.48- פתחו אנשי דיר-יאסין בצליפות לעבר השכונות היהודיות בית-הכרם ויפה-נוף. עדויות של הש"י (שירות הידיעות של ההגנה) מספרות על ביצורים שנעשו בכפר ועל נשק רב שנאגר בו.     ימים ספורים לפני ההתקפה על דיר-יאסין נמסר  על נוכחות לוחמים זרים בכפר, ביניהם חיילים עירקים ואנשי כנופיות. מחקר ערבי שנערך באוניברסיטת ביר-זית מספר כי הגברים בדיר-יאסין לקחו חלק פעיל בפעולות אלימות נגד מטרות יהודיות וכי בקרב על הקסטל השתתפו רבים מתושבי הכפר לצדו של עבד-אל-קאדר אל-חוסייני XE "אל-חוסייני:עבד-אל-קדר" . כן נאמר באותו מחקר, שבכניסות לכפר נחפרו תעלות מגן ושלמעלה מ100- גברים אומנו וצוידו ברובים וב2- מקלעים מטיפוס ברן. הוקם משמר מקומי ובכל לילה שמרו על הכפר 40 מתושביו. (לפי: כנענה שריף (עורך), הכפרים הפלסטינים שנחרבו ב1948-  -  דיר-יאסין. מכללת ביר-זית, המחלקה לתיעוד ולמחקר, 1987. וכן דני רובינשטיין, "הארץ" מיום 11.9.91.)
היציאה לקרב

ביום חמישי 8 באפריל 1948 התכנסו בבסיס "עץ חיים" (בכניסה לירושלים) כ70- לוחמי האצ"ל. הייתה זו הפעם הראשונה שמספר כה רב של אנשי המחתרת נפגשו בגלוי, מבלי לחשוש משוטרים או מחיילים בריטיים. האווירה הייתה חגיגית ומצב-הרוח מרומם; סוף-סוף יוצאים להלום באויב שהנחית על היהודים מכות כה קשות במשך ארבעה חודשים תמימים. העובדה ששני ארגוני המחתרת יוצאים בצוותא הגבירה את הרגשת הביטחון והאחדות, ולכבוד המאורע נבחרה סיסמת הקרב "אחדות לוחמת".
את המפגש פתח מרדכי רענן XE "רענן:מרדכי" , מפקד המחוז של האצ"ל בירושלים. הוא הסביר כי לכיבוש דיר-יאסין שתי מטרות: צבאית ומדינית. באשר לאספקט הצבאי, הכוונה היא לא רק לשחרר את השכונות המערביות של ירושלים מהאיום של דיר-יאסין, אלא בעיקר להעביר את היוזמה לידינו. יש לעבור ממגננה להתקפה ולהעביר את הקרב לשטחו של האויב. כיבוש הכפר יוכיח לערבים כי מי שמתקיף עלול גם להיות מותקף. הכיבוש יביא גם להעלאת המורל בקרב תושבי ירושלים ויחזיר להם את ביטחונם העצמי שאבד. באשר לצד המדיני, יהיה בכיבוש משום שינוי תפיסה והוא יביא למפנה במלחמה; לא עוד פעולות עונשין, אלא כיבוש לשם החזקה במקום. יידעו העם והעולם כי היהודים אינם מוכנים לוותר על ירושלים, ואם יהיה צורך, יכבשוה בכוח הנשק (כידוע, על-פי החלטת האו"ם אמורה הייתה ירושלים להיות תחת שלטון בין-לאומי). רענן XE "רענן:מרדכי"  הוסיף ואמר כי מאחר שמדובר בכיבוש ולא בפעולת עונשין,  יש להימנע מפגיעה בערבים שלא לצורך. במיוחד הזהיר שלא לפגוע בזקנים, נשים וטף. זאת ועוד: כל ערבי שייכנע, אפילו הוא לוחם, יש לקחתו בשבי ולא לפגוע בו בשום צורה שהיא. רענן XE "רענן:מרדכי"  סיפר שכדי למנוע קורבנות מיותרים, הוחלט כי את הפעולה יפתח משוריין מצויד ברמקול, אשר ייכנס לכפר לפני הפתיחה באש. באמצעות הרמקול יודיעו לתושבים כי הכפר מוקף על-ידי אנשי אצ"ל ולח"י והתושבים נקראים לעזוב את הכפר לכיוון עין כרם או להיכנע. בהמשך ההודעה נאמר כי הדרך לעין-כרם פתוחה ובטוחה.
בשעה שתיים אחר חצות הוסעו לוחמי האצ"ל, בפיקודו של בן-ציון כהן XE "בן-ציון כהן:(\"גיורא\")"  ("גיורא"), מבסיס "עץ חיים" לבית-הכרם. הכוח צעד לתוך הוואדי, שם התפצלו הכיתות, וכל כיתה עלתה במעלה הטראסות לשטח הפעולה המיועד לה. 
יחידת לח"י נערכה בגבעת-שאול ומשם התקדמה לעבר היעד. חלק מן הכוח התקדם מאחורי המשוריין שנשא את הרמקול ונסע בשביל המוביל למרכז הכפר.
סמוך לשעה 4:45 לפנות בוקר הבחינו שומרי הכפר בתנועה חשודה, ואחד מהם צעק בערבית "מחמוד". אחד מחיילי האצ"ל חשב שפונים אליו בסיסמה "אחדות" וענה בעברית           את חלקה השני של הסיסמה - "לוחמת". הערבי פתח באש ובעקבות כך החל ירי מכל הכיוונים.
המשוריין נושא הרמקול התקדם במעלה השביל וכאשר הגיע למבואות הכפר נתקל בתעלה שנחפרה לרוחב הדרך ונאלץ לעצור. הרמקול הופעל וההודעה שנמסרה בו נשמעה בכניסה לכפר. מן הבתים הסמוכים נפתחה על המשוריין אש חזקה והיה צורך לחלץ את הלוחמים שנלכדו בתוכו. נמסר על פצועים ויחידה של עזרה ראשונה יצאה מגבעת שאול לכיוון המשוריין.
יתר היחידות פתחו בהסתערות, שהייתה מלווה בהתפוצצויות ויריות רבות. התנגדות הערבים הייתה חזקה מאוד, וכל בית הפך לעמדה מבוצרת. הלחימה הייתה קשה והתנהלה מבית לבית. רבים מן התוקפים נפגעו כבר בהסתערות הראשונה, ביניהם מפקדים רבים שצעדו, כמקובל, בראש יחידתם.
כאשר נכבש מרכז הכפר, רוכזו כל הפצועים באחת החצרות, ולאחר חבישה ראשונית חיפשו דרכים לפנותם. התברר, כי הדרך לגבעת שאול הסמוכה הייתה חסומה באש שנורתה מבית המוכתר, שחלש מן הגבעה על כל הסביבה.
הקרב, שהתנהל בשטח בנוי, היה איטי וגרם אבדות כבדות לשני הצדדים. כדי לשתק את מקורות הירי נאלצו הלוחמים להשתמש ברימונים, ובכמה מקרים אף לפוצץ בתים באמצעות מטען חומר-נפץ. היריות נורו מכל הכיוונים וכעבור זמן קצר יצאה מכלל פעולה כמחצית מן הכוח התוקף; חלקם הגדול פצועים וכן אלה שטיפלו בהם. 
ואם לא די בזאת, הרי שגם התחמושת אזלה ולא היה במה להמשיך את הלחימה. למרבה המזל, נמצא באחד הבתים מחסן תחמושת, אשר בעזרתו ניתן היה להמשיך את הקרב.
דו"ח על מהלך הקרב הועבר על-ידי רצים אל המטה בגבעת-שאול (מכשירי קשר לא היו אז בידי האצ"ל או לח"י). כאשר הגיעו הידיעות על מספר הנפגעים, שהלך ורב, וכן על המחסור בתחמושת, יצאו כמה אנשי לח"י למחנה "שנלר", וביקשו  מיחידה של הפלמ"ח לבוא לעזרת התוקפים. לאחר קבלת אישור ממטה החטיבה, יצאו אנשי הפלמ"ח במשוריין, שהיה מצויד במקלע  ובמרגמה של שני אינטש. עם הגיעם לכפר, ירו לעבר בית המוכתר מספר פגזים וכן צרורות מן המקלע. באותו זמן ממש, ללא תיאום מוקדם עם הפלמ"ח, הסתער יוסף אבני XE "אבני:יוסף"  בראש קבוצת לוחמים על בית המוכתר והבית נכבש וטוהר. עם ההשתלטות על בית המוכתר פסקה האש וכיבוש הכפר הושלם.
עם סיום הקרב, התברר כי מאות מבין תושבי הכפר נסוגו לעין-כרם, בנצלם את העובדה שהדרך לשם הייתה פנויה. אלה שנותרו בכפר, נכנעו ונלקחו בשבי. השבויים, רובם נשים וילדים, הועלו על משאיות והועברו דרך רחובות ירושלים המערבית למזרח העיר, שם נמסרו לידי אחיהם הערבים.


מראה הכפר דיר-יאסין מיד לאחר הכיבוש
הידיעה על כיבוש דיר-יאסין פשטה בעיר, ויהודי ירושלים קיבלוה בסיפוק רב. השמחה הייתה גדולה לא רק משום שעם הכיבוש יכלו תושבי השכונות המערביות לנשום לרווחה, אלא מעצם העובדה שהיוזמה עברה לידי היהודים. 

כיבוש הכפר היווה השלמה לפריצת הדרך במסגרת מבצע "נחשון", והפיח תקווה בלב יהודי ירושלים. הסיסמה "אחדות לוחמת" חדרה לתודעתו של היישוב היהודי בירושלים וסימנה את המפנה שחל בהדיפת התקפות הערבים. בימים שלאחר הקרב, נהרו רבים לבסיס האצ"ל "עץ-חיים" כדי להביע את הזדהותם עם הלוחמים.
עובדות ופרשנויות

רבות נכתב ונאמר על אשר אירע בדיר-יאסין, עד כי הקרב שנערך בבוקר ה9- באפריל הפך להיות "טבח דיר-יאסין". חשוב לנתח את העובדות ולהפרידן מן הפרשנות.
טבח, פירושו הרג בני-אדם חסרי מגן. בשנת 1929, כאשר התנפלו הערבים באישון לילה     על יהודי חברון השלווים ושחטום בכל הבא ליד  -  היה זה טבח. כאשר התנפלו בחודש פברואר 1948 פועלים ערביים בבתי-הזיקוק בחיפה על עמיתיהם היהודים שעה שבאו לעבודה, ורצחו בדם קר למעלה מ40- יהודים  -  היה זה טבח. בשתי הדוגמאות, הטבח תוכנן מראש ומעשי הרצח היו בבחינת "סוף מעשה במחשבה תחילה". גם הרצח המתועב של תושבי כפר-עציון בידי חיילי הלגיון הערבי במאי 1948, לאחר שהמגינים נכנעו ונשארו חסרי מגן  -  היה טבח.
ומה קרה בדיר-יאסין? ראשית, יש לזכור את ההוראות החמורות שניתנו ללוחמים לפני היציאה לקרב, לא לפגוע בנשים, זקנים וילדים. כמו כן נאמר מפורשות כי כל ערבי שייכנע, אפילו הוא לוחם, יש לקחתו בשבי.
שנית, נעשה בדיר-יאסין מעשה ללא תקדים: על מכונית משוריינת הותקן רמקול ובאמצעותו ביקשו התוקפים להודיע לתושבים כי הדרך לעין-כרם פנויה ובטוחה וכי כל מי שיעזוב את הכפר  -  לא יינזק. על-ידי השימוש ברמקול ויתרו התוקפים על אחד הגורמים החשובים ביותר בעת קרב  -  הוא גורם ההפתעה. מפקד המחוז של האצ"ל בירושלים גרס כי יש למנוע קורבנות בקרב האוכלוסייה הערבית אפילו במחיר ויתור על גורם ההפתעה. אף הערבים אינם מכחישים את השימוש ברמקול, ובפרסום של הליגה הערבית בנושא "התוקפנות הישראלית", נאמר בין השאר:
"בליל ה9- באפריל 1948, הופתע הכפר הערבי השקט דיר-יאסין על-ידי רמקול, שקרא לתושבים לפנות מיד את המקום" 

 (דיר-יאסין, פרסום מחלקת ההסברה של משרד החוץ הישראלי, מרס 1968)
שלישית, הכול מודים כי בדיר-יאסין התנהל קרב קשה. כאמור, היו בכפר למעלה מ100- לוחמים ערבים מצוידים ב100- רובים, 2 מקלעים ותחמושת רבה. לעומתם היו התוקפים מצוידים בכ30- רובים, 3 מקלעים, כ50- תת-מקלעים, אקדחים ותחמושת דלה. בקרב זה היו הערבים מבוצרים בבתי האבן של הכפר, בעוד התוקפים חשופים לאש האויב. האש העזה שנורתה מן הבתים אילצה את התוקפים להסתער תוך שימוש ברימונים ובכמה מקרים אף לפוצץ את הבתים . כך קרה שבין ההרוגים נמצאו גם נשים וילדים.
לפי כל המסמכים והעדויות, ברור היום כי מספר הערבים שנהרגו בדיר-יאסין היה פחות ממאה,  ולא 240 כפי שפורסם. זאת ועוד, היה זה קרב בשטח בנוי, הראשון מסוגו במלחמת העצמאות, וכידוע, קרב כזה הוא מן הקשים שבקרבות ותובע קורבנות רבים. זאת הסיבה שמספר אנשי האצ"ל ולח"י שנפגעו מאש הערבים הגיע ל35%- מן הכוח התוקף (5 הרוגים ו35- פצועים).
כל הקורבנות הערביים נהרגו תוך כדי קרב. תושבי הכפר - גברים, נשים וטף - שנכנעו, נלקחו בשבי ולא אונה להם כל רע. לאחר שפסקה האש, הם הועברו במשאיות לירושלים המזרחית ונמסרו שם לידי אחיהם הערבים.
לפרשת דיר-יאסין הייתה השפעה גדולה על מהלך מלחמת העצמאות, וכך סוכם הקרב בספר "תולדות מלחמת הקוממיות", שהוכן על-ידי ענף ההיסטוריה של המטה הכללי של צה"ל:
פרשת דיר-יאסין נתפרסמה בעולם כולו כ"טבח דיר-יאסין", דבר שגרם נזק לשמו הטוב של היישוב בתקופה ההיא. כל צינורות התעמולה הערביים הפיצוה ומפיצים אותה עד היום הזה. אך אין ספק שהיא שימשה גם גורם מסייע להתמוטטות העורף הערבי בתקופה שלאחר-מכן. יותר מן המעשה עצמו, עשה זאת הפרסום שניתן לו על-ידי דוברי הערבים עצמם. הם התכוונו להוכיח לעמם את אכזריות היהודים ולהפיח על-ידי כך אש-דת בקרבם. אך למעשה הביאו מורך בלבם. היום הם מודים בעצמם במשגה.

מרדכי רענן-קאופמן


נולד ב1922- בקובנו (ליטא) ובהיותו בן חצי שנה עלה עם הוריו ארצה.


ב1938- הצטרף לאצ"ל בפתח-תקוה ומילא שם תפקידים שונים. בתקופת ה"סזון" נחטף על-ידי ה"הגנה" וכעבור מספר שבועות שוחרר.


בשנת 1946 הועבר לירושלים. ולאחר מעצרו של יצחק אבינועם, במרס 1947, נתמנה מפקד המחוז, תפקיד בו שימש גם בתקופה הקשה של המצור על ירושלים במלחמת העצמאות.


לאחר קום המדינה הקים את דפוס "ישראל" ואת הוצאת הספרים "נתיב".








בן ציון כהן ("גיורא")


נולד ב18- ביולי 1927 בירושלים.


ב1942- התנדב למשטרת היישובים העבריים ושנה לאחר מכן התגייס לצבא הבריטי.


היה ביחידת הקומנדו של הצי הבריטי והשתתף בקרבות מלחמת העולם השנייה.


עם שחרורו מן הצבא, ב1946-, הצטרף לאצ"ל ומצא את מקומו בח"ק (חיל הקרב).


השתתף בפעולות נגד השלטון הבריטי ובקרבות נגד הערבים במלחמת העצמאות בירושלים. פיקד על כיבוש הכפר דיר-יאסין.


לאחר פירוק האצ"ל, בספטמבר 1948, התגייס לצה"ל והשתחרר בדרגת רב-סרן.


בשנות השישים עסק בענייני עלייה; תחילה כמנהל מחלקת העלייה של הסוכנות היהודית בתורכיה ולאחר מכן, בשירות "המוסד", היה קשור לעליית יהודי מרוקו.


עם שובו ארצה השתתף בפרויקטים ביטחוניים במסגרת רפא"ל (הרשות לפיתוח אמצעי לחימה).

